Diari Oficial de la Generalitat Valenciana


Sumari del DOGV 3161, del 14-01-1998 (1998/237)

DECRET 313/1997, de 24 de desembre, del Govern Valencià, pel qual s'accepta la cessió gratuïta de la propietat d'un immoble, de 826,27 metres quadrats de superfície, situat al carrer del Dr. Brotons del Campello, realitzada per l'Ajuntament d'aquest municipi, perquè es destine a centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/313/dof/vci/html**

### Dades del document

Número de DOGV
:   3161

Data del DOGV
:   14-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/237


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 313/1997, de 24 de desembre, del Govern Valencià, pel qual s'accepta la cessió gratuïta de la propietat d'un immoble, de 826,27 metres quadrats de superfície, situat al carrer del Dr. Brotons del Campello, realitzada per l'Ajuntament d'aquest municipi, perquè es destine a centre de salut. [1998/237]
  
L'Ajuntament del Campello, en sessions plenàries realitzades el dies 22 de gener de 1990 i 20 de desembre de 1997, acordà la cessió gratuïta a la Generalitat Valenciana de la propietat de diverses parcel·les situades al carrer del Dr. Brotons, amb una superfície total de 826,27 metres quadrats de superfície, propietat de l'Ajuntament.
  
La cessió es realitza amb la finalitat determinant que s'hi construïsca i es pose en funcionament un centre de salut, la qual cosa haurà de realitzar-se en el termini màxim de cinc anys.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 24 de desembre de 1997,
  
DECRETE
  
Article 1
  
S'accepta la cessió gratuïta, realitzada per l'Ajuntament del Campello, de la propietat d'un immoble de 826,27 metres quadrats de superfície, que confronta: nord, avinguda de les Germanies; sud, carrer de Tirant lo Blanc i en part amb l'Institut Social de la Marina; est, carrer del Dr. Brotons, i oest, carrer del Convent.
  
Aquesta finca haurà de segregar-se, per a constituir finca registral independent, de l'agrupació de les finques següents inscrites en el Registre de la Propietat d'Alacant número 6:
  
- Finca 1.237, llibre 19, tom 686, foli 63 (parcel·la E).
  
- Finca 28.087, llibre 426, tom 1657, foli 10 (parcel·la A).
  
- Finca 6.859, llibre 103, tom 1683 (503), foli 103 (parcel·la C).
  
- Finca 6.863, llibre 103, tom 532, foli 120 (parcel·la B).
  
Article 2
  
La cessió gratuïta efectuada per l'Ajuntament del Campello es fa amb la condició de construir-hi i posar en funcionament un centre de salut, la qual cosa s'haurà de realitzar en el termini màxim de cinc anys.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI